CELEX: 32006R0643
Language: hu
Date: 2006-04-27 00:00:00
Title: A Bizottság 643/2006/EK rendelete ( 2006. április 27. ) a borpiac közös szervezéséről szóló 1493/1999/EK tanácsi rendelet végrehajtása egyes részletes szabályainak megállapításáról, valamint a borászati eljárások és kezelések közösségi kódexének létrehozásáról szóló 1622/2000/EK rendelet és a borászati termékek fuvarozásához szükséges kísérőokmányokra, valamint a borágazatban vezetendő nyilvántartásra vonatkozó részletes alkalmazási szabályok megállapításáról szóló 884/2001/EK rendelet módosításáról

28.4.2006   
            
            
               HU
            
            
               Az Európai Unió Hivatalos Lapja
            
            
               L 115/6
            
         
      A BIZOTTSÁG 643/2006/EK RENDELETE
   
   (2006. április 27.)
   a borpiac közös szervezéséről szóló 1493/1999/EK tanácsi rendelet végrehajtása egyes részletes szabályainak megállapításáról, valamint a borászati eljárások és kezelések közösségi kódexének létrehozásáról szóló 1622/2000/EK rendelet és a borászati termékek fuvarozásához szükséges kísérőokmányokra, valamint a borágazatban vezetendő nyilvántartásra vonatkozó részletes alkalmazási szabályok megállapításáról szóló 884/2001/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 46. cikke (1) bekezdésére és 70. cikke (3) bekezdésére,
   mivel:
   
               (1)
            
            
               Az 1622/2000/EK bizottsági rendelet (2) meghatározza azoknak az anyagoknak a felhasználására vonatkozó határértékeket és feltételeket, amelyek használatát az 1493/1999/EK rendelet megengedi. Az említett anyagok alkalmazására vonatkozó határértékek a IV. mellékletében szerepelnek. Annak következtében, hogy az engedélyezett borászati eljárásoknak az 1493/1999/EK rendelet IV. mellékletében foglalt jegyzéke kiegészült az L-aszkorbinsav és a dimetil-dikarbonát hozzáadásának eljárásával, helyénvaló meghatározni a szóban forgó anyagok használatára vonatkozó határértékeket és feltételeket.
            
         
               (2)
            
            
               A 884/2001/EK bizottsági rendelet (3) megállapítja a pincébe beérkező és onnan kiszállított tételek nyilvántartásának vezetésére vonatkozó szabályokat, és előírja, hogy bizonyos kezeléseket fel kell tüntetni a nyilvántartásokban. A dimetil-dikarbonát borhoz történő hozzáadásának sajátosságai szükségessé teszik azt, hogy ezen eljárás alkalmazását feltüntessék a nyilvántartásokban.
            
         
               (3)
            
            
               Ezért az 1622/2000/EK és a 884/2001/EK rendeletet ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1622/2000/EK rendelet a következőképpen módosul:
   
               1.
            
            
               A rendelet a következő 15a. cikkel egészül ki:
               „15a. cikk
               Dimetil-dikarbonát
               A dimetil-dikarbonátnak a borhoz az 1493/1999/EK rendelet IV. melléklete 3. pontjának zc) alpontjában előírtak szerint történő hozzáadására kizárólag az e rendelet IV. mellékletében meghatározott határértékeken belül és csak az e rendelet IXa. mellékletében foglalt követelményeknek megfelelően kerülhet sor.”;
            
         
               2.
            
            
               A IV. melléklet helyébe e rendelet I. mellékletének szövege lép.
            
         
               3.
            
            
               E rendelet II. mellékletének szövegét IXa. mellékletként be kell illeszteni az 1622/2000/EK rendeletbe.
            
         2. cikk
   A 884/2001/EK rendelet 14. cikke (1) bekezdésének első albekezdése a következő francia bekezdéssel egészül ki:
   
               „—
            
            
               dimetil-dikarbonát (DMDC) hozzáadása a borokhoz”.
            
         3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. április 27-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb a 2165/2005/EK rendelettel (HL L 345., 2005.12.28., 1. o.) módosított rendelet.
   
      (2)  HL L 194., 2000.7.31., 1. o. A legutóbb az 1163/2005/EK rendelettel (HL L 188., 2005.7.20., 3. o.) módosított rendelet.
   
      (3)  HL L 128., 2001.5.10., 32. o. A legutóbb a 908/2004/EK rendelettel (HL L 163., 2004.4.30., 56. o.) módosított rendelet.
   
      I. MELLÉKLET
      
         
            „IV. MELLÉKLET
            Az egyes anyagok felhasználására vonatkozó határértékek
            (E rendelet 5. cikke)
            Az 1493/1999/EK rendelet IV. mellékletében említett anyagok felhasználására vonatkozó maximális határértékek az ott megállapított feltételekkel összhangban a következők:
            
                        Anyagok
                     
                     
                        Friss szőlő, szőlőmust, részben erjedt szőlőmust, töppedt szőlőből nyert részben erjedt szőlőmust, sűrített szőlőmust és még erjedésben lévő újbor esetében történő felhasználás
                     
                     
                        Közvetlen emberi fogyasztásra szánt részben erjedt szőlőmust, asztali bor készítésére alkalmas bor, asztali bor, pezsgő, habzóbor, gyöngyözőbor, szénsavval dúsított gyöngyözőbor, likőrbor és m.t. minőségi bor esetében történő felhasználás
                     
                  
                        Élesztősejtfal-készítmények
                     
                     
                        40 g/hl
                     
                     
                        40 g/hl
                     
                  
                        Szén-dioxid
                     
                     
                         
                     
                     
                        maximális tartalom az így kezelt borban: 2 g/l
                     
                  
                        L-aszkorbinsav
                     
                     
                        250 mg/l
                     
                     
                        250 mg/l; a maximális tartalom az így kezelt borban nem haladhatja meg a 250 mg/l-t.
                     
                  
                        Citromsav
                     
                     
                         
                     
                     
                        maximális tartalom az így kezelt borban: 1 g/l
                     
                  
                        Metaborkősav
                     
                     
                         
                     
                     
                        100 mg/l
                     
                  
                        Réz-szulfát
                     
                     
                         
                     
                     
                        1 g/hl, feltéve hogy az így kezelt termék réztartalma nem haladja meg az 1 mg/l-t.
                     
                  
                        Borászati aktív szén
                     
                     
                        100 g szárazanyag hl-enként
                     
                     
                        100 g szárazanyag hl-enként
                     
                  
                        Tápsók: diammónium-foszfát vagy ammónium-szulfát
                     
                     
                        1 g/l (sótartalomban kifejezve) (1)
                        
                     
                     
                        0,3 g/l (sótartalomban kifejezve), pezsgő készítésére
                     
                  
                        Ammónium-szulfit vagy ammónium-biszulfit
                     
                     
                        0,2 g/l (sótartalomban kifejezve) (1)
                        
                     
                     
                         
                     
                  
                        Szaporodásfokozók: tiamin, tiamin-hidroklorid formájában
                     
                     
                        0,6 mg/l (tiaminban kifejezve)
                     
                     
                        0,6 mg/l (tiaminban kifejezve), pezsgő készítésére
                     
                  
                        Polivinil-polipirrolidon
                     
                     
                        80 g/hl
                     
                     
                        80 g/hl
                     
                  
                        Kalcium-tartarát
                     
                     
                         
                     
                     
                        200 g/hl
                     
                  
                        Kalcium-fitát
                     
                     
                         
                     
                     
                        8 g/hl
                     
                  
                        Lizozim
                     
                     
                        500 mg/l (2)
                        
                     
                     
                        500 mg/l (2)
                        
                     
                  
                        Dimetil-dikarbonát
                     
                     
                         
                     
                     
                        200 mg/l; a forgalomba hozott borban ki nem mutatható maradványok
                     
                  
      
      
         (1)  Ezek a termékek kombinációban is használhatóak, összesen 1 g/l-es határig, a fent megadott 0,2 g/l-es határérték sérelme nélkül.
      
         (2)  Amennyiben a szóban forgó anyagot a musthoz és a borhoz is hozzáadják, az együttes mennyiség nem haladhatja meg az 500 mg/l-es határértéket.”
   
   
      II. MELLÉKLET
      
         
            „IXa. MELLÉKLET
            A dimetil-dikarbonáttal szembeni követelmények
            (E rendelet 15a. cikke)
            ALKALMAZÁSI TERÜLET
            A dimetil-dikarbonát hozzáadható a borhoz a következő célból: az erjeszthető cukrot tartalmazó palackozott bor mikrobiológiai stabilizálására.
            KÖVETELMÉNYEK
            
                        —
                     
                     
                        A hozzáadásra kizárólag rövid idővel a palackozás előtt kerülhet sor.
                     
                  
                        —
                     
                     
                        A kezelést csak a legalább 5 g/l cukortartalmú borok esetében lehet elvégezni.
                     
                  
                        —
                     
                     
                        A maximálisan felhasználható mennyiség e rendelet IV. mellékletében szerepel, és a terméknek nem szabad kimutathatónak lennie a forgalomba hozott borokban.
                     
                  
                        —
                     
                     
                        A felhasznált terméknek meg kell felelnie a 96/77/EK irányelvben megállapított tisztasági előírásoknak.
                     
                  
                        —
                     
                     
                        A kezelést be kell jegyezni az 1493/1999/EK rendelet 70. cikkének (2) bekezdésében említett nyilvántartásba.”